b'\n_START_ARTICLE_\nDesgu\xc3\xa0s d\'inodor flexible\n_START_PARAGRAPH_\nUn Desgu\xc3\xa0s inodor flexible \xc3\xa9s un tipus de canonada utilitzat per  lampistes per perllongar la  canonada del sif\xc3\xb3 de desgu\xc3\xa0s d\'un v\xc3\xa0ter, quan per diverses circumst\xc3\xa0ncies es necessita canviar la ubicaci\xc3\xb3 de la sortida d\'un v\xc3\xa0ter. \xc3\x89s net, i de fet la manera m\xc3\xa9s f\xc3\xa0cil de canviar de lloc un v\xc3\xa0ter, o simplement canviar-lo per un altre amb diferents mesures o diferent col\xc2\xb7locaci\xc3\xb3 del forat de desgu\xc3\xa0s, tot i que el model de colze a emprar dependr\xc3\xa0 de la  situaci\xc3\xb3 de la canonada de sortida i d\'on es vulgui situar el nou v\xc3\xa0ter.\n_START_SECTION_\nDescripci\xc3\xb3\n_START_PARAGRAPH_\nActualment, una aplicaci\xc3\xb3 comuna dels sifons \xc3\xa9s en els desguassos dels aparells sanitaris (piques, lavabos, inodors, etc.), per evitar que la pudor de les mat\xc3\xa8ries en putrefacci\xc3\xb3 del clavegueram surti per l\'orifici de desgu\xc3\xa0s dels aparells. El model m\xc3\xa9s cl\xc3\xa0ssic (i el que millor funciona hidr\xc3\xa0ulicament) consisteix en un tub en forma de "S" tombada, de manera que, en desguassar l\'aparell, l\'aigua omple les dues branques del tub, fins al nivell de desgu\xc3\xa0s de la segona , mantenint un tap d\'aigua neta que tanca l\'entrada d\'olors.'